  Тусупктэм: vk.com (САМЫЙ СИЛЬНЫЙ НА СЕЛЕ УДМУРТИИ) Майя Бывальцева Ижкарын кужымо экстримъя «Самый сильный на селе» ӵошатсконлэн улосвыл люкетэз ортчиз. Ужрадэ Удмуртиысь 12 ёросъёсысь 21 адями пыриськиз. Со сярысь улосвылысь гурт возёсъя но сиён-юонъя министерстволэн пресс-службаез ивортӥз. Пыриськисьёс пусъем дыре пӧртэм арбериосын упражнениосты быдэсъязы: бадӟым тракторъёслэсь питранъёссэс погыллязы, секыт арбериосты нуллӥзы, штанга ӝутъязы, коръёсты ӝутъязы но мукет. Йылпумъянъёсъя гуртын улсьёс пӧлын тужгес кужмоосыз луизы: - нылкышноос пӧлын 1-тӥ инты – Ольга Воронцова (Шаркан ёрос, 34 балл) 2-тӥ инты – Клавдия Плотникова (Пичи Пурга ёрос, 31 балл) 3-тӥ инты – Раиса Иванова (Кизнер ёрос, 28,5 балл) - воргоронъёс пӧлын 1-тӥ инты – Руслан Агафонов (Вавож ёрос, 60,5 балл) 2-тӥ инты – Николай Шкляев (Дэри ёрос, 53,5 балл) 3-тӥ инты – Иван Владимиров (Пичи Пурга ёрос, 46,5 балл) Нырысетӥ инты басьтӥсьёс Удмуртилэсь данзэ огъяросси турнирын утёзы, со Москваын 2022-тӥ арын куарусёнэ ортчоз. Тодэ вайытом, Удмуртилэн командаез нырысьсэ Спортъя XIII огъяросси гурт шудонъёслэн бронза призёрез луиз. Тегъёс: Удмуртия Спорт гурт ӵошатсконъёс Ижкар  